Verksamningurinn felur í sér að ljúka gerð mannvirkja Sauðárveitu , sem er hluti Hraunaveitu Kárahnjúkavirkjunar . Verkið felur í sér að hlaða stíflu og yfirföll og ljúka greftri veituskurða . Aðkomuleið að framkvæmdasvæðinu er um Fljótsdalsveg þar sem Fljótsdalvegur skiptist í Kárahnjúkaveg og Hraunaveg . Leiðin liggur þaðan um Hraunaveg yfir brú austan við Jökulá í Fljótsdal og að Kelduárstíflu . Þar endar bundið slitlag og við taka malarvegir . Næst þarf að fara yfir farveg Kelduár , neðan yfirfalls Kelduárstíflu . Leiðin liggur síðan til austurs sunnan við Grjótárhnjúk og síðan á vaði yfir Grjótá . Þaðan liggur vegslóði að svæði vinnubúðanna sem er staðsett við Innri-Sauðá . Þaðan liggur slóð að Sauðárvatni .